Diari Oficial de la Generalitat Valenciana


Sumari del DOGV 4215, del 22-03-2002 (2002/2764)

RESOLUCIÓ de 8 de març de 2002, del secretari general de la Presidència de la Generalitat Valenciana, per la qual es regula la concessió d'ajudes institucionals a activitats de tipus lúdic, cultural, festiu o artístic de tradició arrelada en els costums del poble valencià, referents a les gaiates de Castelló de la Plana, en virtut de la delegació establerta a l'article 3 c) del Decret 13/1999, del president de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4215

Data del DOGV
:   22-03-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/2764


Data del document
:   08-03-2002

Organisme emissor
:   Presidència de la Generalitat

Tipus de document
:   Resolució

Descriptors 

:   * Castelló de la Plana
    * cultura popular
    * suport econòmic
    * ajuda pública

RESOLUCIÓ de 8 de març de 2002, del secretari general de la Presidència de la Generalitat Valenciana, per la qual es regula la concessió d'ajudes institucionals a activitats de tipus lúdic, cultural, festiu o artístic de tradició arrelada en els costums del poble valencià, referents a les gaiates de Castelló de la Plana, en virtut de la delegació establerta a l'article 3 c) del Decret 13/1999, del president de la Generalitat Valenciana. [2002/2764]
  
Els pressupostos de la Generalitat Valenciana per a 2002, en la línia T206/0000, programa 112.40, Relacions Externes, preveuen la concessió genèrica de suport institucional, per un import màxim i global de 30.050 euros, a persones físiques o jurídiques amb motiu de la realització d'activitats de tipus lúdic, cultural, festiu o artístic de tradició arrelada en els costums del poble valencià.
  
La celebració de les tradicionals gaiates, amb motiu de la festivitat de la Magdalena, és una de les activitats que amb major singularitat reflecteixen i projecten el peculiar tarannà i cultura del poble de la nostra comunitat, així com el seu sentir lúdic i artístic.
  
La Junta de Festes de Castelló de la Plana és l'organisme al qual, entre altres, competeix atorgar els distints premis i guardons previstos per a les gaiates que anualment es construeixen i recorren els carrers i els barris de la ciutat de Castelló de la Plana amb motiu de les festes magdaleneres.
  
La Presidència de la Generalitat Valenciana desitja contribuir al major lluïment i consolidació de les tradicionals gaiates amb l'atorgament d'un premi a la corresponent associació o ens autor de la gaiata guanyadora del primer premi, en la seua edició de 2002.
  
La designació de la gaiata guanyadora del premi de referència competeix a la Junta de Festes de Castelló de la Plana.
  
Per tant, resolc establir les bases per a la concessió, per part de la Generalitat Valenciana, dels premis President de la Generalitat Valenciana a l'associació o ens autor de la gaiata guanyadora del primer premi del concurs de gaiates de les festes de la Magdalena de Castelló de la Plana, en l'edició de 2002.
  
Primera
  
La Generalitat Valenciana atorgarà els premis President de la Generalitat Valenciana a l'associació o ens autor de la gaiata guanyadora del primer premi del concurs de gaiates de les festes de la Magdalena de la ciutat de Castelló de la Plana, edició de 2002.
  
L'associació o ens autor rebrà, com a premi, la quantitat bruta de set mil vuit-cents tretze euros (7.813 euros).
  
Segona
  
La designació de la gaiata guanyadora del primer premi en la seua edició de 2000 l'efectuarà el jurat que haja designat la Junta de Festes de Castelló de la Plana, d'acord amb les bases reguladores del concurs de gaiates Magdalena 2002.
  
Tercera
  
La Junta de Festes de Castelló de la Plana notificarà, amb la major brevetat possible, a la Secretaria General de la Presidència de la Generalitat Valenciana, quina ha estat la gaiata guanyadora del primer premi del concurs de gaiates 2002 i l'associació o ens autor d'aquesta.
  
Aquesta comunicació s'efectuarà mitjançant la tramesa del document que, d'acord amb la seua norma interna de funcionament, es dispose com a propi per a tal designació.
  
Quarta
  
Una vegada identificats els guanyadors dels premis a què es refereix la base primera, la Secretaria General de la Presidència emetrà la resolució nominativa de concessió en favor seu.
  
Cinquena
  
La Secretaria General de la Presidència de la Generalitat Valenciana requerirà l'associació o ens autor de la gaiata guanyadora del premi esmentat, perquè, en compliment de la normativa pressupostària i de concessió d'ajudes i de subvencions vigent, aporten els documents necessaris per lliurar el premi al seu favor, molt especialment aquells que l'acrediten de trobar-se al corrent de les obligacions fiscals i davant la Seguretat Social, així com si s'han obtingut altres ajudes o subvencions d'administracions o ens públics distints a la Presidència de la Generalitat Valenciana per a la mateixa finalitat objecte de col·laboració econòmica per part d'aquesta darrera, als efectes que estableix l'article 47.4, b) del text refós de la Llei d'Hisenda Pública de la Generalitat Valenciana, en la redacció que en dóna l'article 20 de la Llei 14/1997, de 29 de desembre, de la Generalitat Valenciana, de Mesures de Gestió Administrativa i Financera i d'Organització de la Generalitat Valenciana, en relació amb l'article 47.8, del text refós de la Llei d'Hisenda Pública de la Generalitat Valenciana.
  
Sisena
  
Després dels tràmits administratius i pressupostaris d'obligat compliment, la Presidència farà efectiu l'import del Premi President de la Generalitat Valenciana en favor del seu titular en la quantia disposada en la base primera.
  
Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Comú, en la redacció donada per la Llei 4/1999, de 13 de gener, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici que s'utilitze qualsevol altra via que es considere oportuna.
  
València, 8 de març de 2002.- El secretari general: Vicente Gomis Cerdán.